
Narva Linnavalitsuse 06.10.2010 korralduse nr 1186-k „Pärandvarale valitseja määramine ning pärandvara bilanssi võtmine (Vitali Bukin’i pärimisasi)“ muutmine 
1. ASJAOLUD JA MENETLUSE KÄIK

Narva Linnavalitsuse 06.10.2010 korraldusega nr 1186-k „Pärandvarale valitseja määramine ning pärandvara bilanssi võtmine (Vitali Bukin’i pärimisasi)“ võeti Narva Linnavalitsuse Linnavara- ja Majandusameti valitsemisele ja bilanssi 08.06.2001 surnud Vitali Bukin’i (isikukood 32410293716) pärandvara, mis vastavalt kohtutäituri Andrei Krek poolt läbiviidud pärandvara inventuurile koosnes muu hulgas ka aiamajast aadressil Ida-Virumaa, Vaivara vald, Tõrvajõe küla, Energeetiku AÜ 352, ehitisregistrikood 120196690, väärtusega 56 000,00 krooni. Omaniku vahetumise vormistamisel selgus, et tegelikult oli Vitali Bukin vastavalt  07.05.2001 ostu-müügilepingule nr 4551 nimetatud aiamaja võõrandanud.  Kehtivad andmed nimetatud aiamaja omandi kohta on kajastatud hooneregistri ehitise nr 102038626 all (toimik nr 1557). Hooneregistri andmebaasi üleviimisel ehitisregistrisse ei olnud nimetatud aiamaja kehtivad andmed ehitisregistrisse täies mahus üle kantud, mis põhjustaski vea antud omandi andmetes.
2. ÕIGUSLIKUD ALUSED
Kohaliku omavalitsuse korralduse seaduse (edaspidi ka KOKS) § 30 lõike 1 punkti 3 järgi valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse. Antud juhul ei kuulu Narva Linnavalitsuse 06.10.2010 korralduse nr 1186-k muutmine volikogu pädevusse ning sellest tulenevalt lahendab antud küsimuse linnavalitsus. 

Haldusmenetluse seaduse (HMS) § 64 lõike 1 teise lause kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid.   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. HMS § 70 lõike 1 kohaselt kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. Antud juhul tuleb Narva Linnavalitsuse 06.10.2010 korralduse nr 1186-k muutmine vormistada linnavalitsuse korraldusega.

3. OTSUS

Muuta Narva Linnavalitsuse 06.10.2010 korralduse nr 1186-k „Pärandvarale valitseja määramine ning pärandvara bilanssi võtmine (Vitali Bukin’i pärimisasi)“ punkti 3.1. ja sõnastada see järgmiselt: 
„3.1. Narva Linnavalitsuse Linnavara- ja Majandusametil võtta oma valitsemisele ja bilanssi 08.06.2001 surnud Vitali Bukin’i (isikukood 32410293716) pärandvara, mis koosneb:

3.1.1. korteriomandist, asukohaga Narva linnas Rahu tn 34-4 (Viru Maakohtu kinnistusosakonna Narva jaoskonna registriosa nr 1815509), sealhulgas:

1) 647/108624 mõttelist osa maatükist (katastritunnus 51102:006:0036, otstarve – elamumaa 100%, pindala 8103 m2) maksumusega 1 400 krooni;

2) korter nr 4 üldpinnaga 64,70 m2, turuväärtusega 320 000,00 krooni;

3.1.2. rahalistest vahenditest arvelduskontol nr 221012040196 (AS Swedbank), mille saldo 05.07.2010 on seisuga 23 550,32 krooni;

3.1.3. korteriomandiga seotud võlgnevus KÜ Rahu 34 Narva, registrikood 80145907, ees 01.07.2010 seisuga summas 42 169,35 krooni.“
4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

